सरदार वल्लभ भाई पटेल निःशुल्क औषधि वितरण योजना: प्रदेश के 1595 स्वास्थ्य केन्द्र पर नवम्बर 2012 से सरदार वल्लभ भाई पटेल निःशुल्क औषधि वितरण योजना की शुरूआत की गई है। स्वास्थ्य विभाग द्वारा प्रदेश के सभी जिला अस्पताल, सिविल अस्पताल, सामुदायिक स्वास्थ्य केन्द्र और प्राथमिक स्वास्थ्य केन्द्रों तक योजना का प्रभावी क्रियान्वयन किया जा रहा है। योजना के तहत रोगियों को आवश्यक दवाएँ निःशुल्क प्राप्त होंगी। दवा या औषधि के उपलब्ध न होने पर अस्पताल प्रबंधन द्वारा दवा क्रय कर उपलब्ध करवाई जा रही है। औषधि वितरण योजना में चिकित्सक के दवा पर्चे का रिकार्ड रखा जायेगा और इसका नियमित ऑडिट भी होगा। योजना में शीघ्र ही अनुश्रवण की समीक्षा कम्प्यूटर द्वारा की जायेगी और क्रियान्वयन स्तर की समीक्षा करते हुए जिलों की रेंकिंग भी की जा रही है।